CELEX: 62016TN0043
Language: fi
Date: 2016-01-29 00:00:00
Title: Asia T-43/16: Kanne 29.1.2016 – 1&1 Telecom v. komissio

21.3.2016   
            
            
               FI
            
            
               Euroopan unionin virallinen lehti
            
            
               C 106/44
            
         Kanne 29.1.2016 – 1&1 Telecom v. komissio
   (Asia T-43/16)
   (2016/C 106/52)
   Oikeudenkäyntikieli: englanti
   
      Asianosaiset
   
   
      Kantaja: 1&1 Telecom GmbH (Montabaur, Saksa) (edustajat: asianajajat J. Murach ja P. Alexiadis)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission kilpailun pääosaston pääjohtajan 19.11.2015 antaman päätöksen, joka koskee muihin kuin matkaviestinoperaattoreihin liittyvien korjaavien toimenpiteiden toteuttamista asiassa COMP/M.7018 – Telefónica Deutschland/E-Plus (jäljempänä fuusiopäätös) ja jossa todettiin, että vapaaehtoista sitoutumista koskeva kirje oli lopullisten sitoutumisten ja unionin oikeuden mukainen
            
         
               —
            
            
               velvoittaa komission pyytämään TEF DE:tä toimittamaan uuden vapaaehtoista sitoutumista koskevan kirjeen, joka rajoittuu yksinomaan siltä edellytettyyn velvoitteeseen, sellaisena kuin se esitetään fuusiopäätöksessä hyväksyttyjen lopullisten sitoumusten 78 kohdassa
            
         
               —
            
            
               velvoittaa komissio vastaamaan omista oikeudenkäyntikuluistaan ja korvaamaan kantajan oikeudenkäyntikulut unionin yleisen tuomioistuimen konsolidoidun työjärjestyksen 87 artiklan mukaisesti.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäisen kanneperusteen mukaan komissio teki päätöksen antaessaan useita oikeudellisia virheitä, koska perussopimuksissa, Euroopan unionin fuusioasetuksessa, fuusiopäätöksessä tai lopullisissa sitoumuksissa ei mahdollisteta vapaaehtoista sitoutumista koskevan kirjeen 2.3 lauseketta sellaisena kuin se hyväksyttiin päätöksessä.
            
         
               2)
            
            
               Toisen kanneperusteen mukaan komissio käytti päätöksen antaessaan toimivaltaansa väärin, koska se otti huomioon kilpailuun liittymättömiä seikkoja, millä rikotaan perussopimuksia, Euroopan unionin fuusioasetusta ja fuusiopäätöstä.